Չիրալըի ափերըՉիրալըի ափերը
Դալամանի ափերը քաղաքի մոտԴալամանի ափերը քաղաքի մոտ
Մարմարիս
**Թուրքական Ռիվիերա** (թուրքերեն՝ Türk Rivierası), Թուրքիայի ծովափնյա հատվածի ոչ պաշտոնական անվանումը, որտեղ առավել զարգացած է հանգստի կազմակերպումը։ Որպես կանոն, ռիվիերան հարում է Միջերկրական և Էգեյան ծովերին և տարածաշրջանում են գտնվում Անթալիայի և Մուղլայի մարզերը։ Տարածաշրջանը 2011 թվականին հյուրընկալել է ավելի քան 13,6 մլն օտարերկրյա զբոսաշրջիկ, որը կազմում էր ընդհանուր տուրիստական հոսքի 43%-ը։ Այցելությունների քանակով առաջին երեք երկրներն են` Գերմանիան, Ռուսաստանը և Մեծ Բրիտանիան։ Մեծաքանակ զբոսաշրջիկներ են այցելում տարածաշրջան նաև Ֆրանսիայից, Իտալիայից, Հայաստանից, Ուկրաինայից, Ռումինիայից, Հոլանդիայից, Իսպանիայից և այլ երկրներից։

Տարածաշրջանի հանգստավայրերի մի մասը սպասարկում է նաև տուրային համակարգով (Ալանիա, Կեմեր, Բելեք), մյուսները մասնագիտացած են անհատական հանգստի կազմակերպմամբ (Չիրալը, Կաշ, Կալկան, Դալյան), մնացածները կազմակերպում են երկուսն էլ (Բոդրում, Մարմարիս, Ֆեթհիյե, Օլյուդենիզ, Անթալիա, Սիդե)։

Տարածաշրջանը համարվում է թուրքական դայվինգի, պարագլայդինգի, ռաֆտինգի կենտրոնը։

Լողալու շրջանը միջերկրածովյան հատվածում սկսվում է մայիսի կեսերից և ձգվում մինչ հոկտեմբեր, իսկ էգեյան հատվածում հունիսից մինչ հոկտեմբերի սկիզբը։

Ալանիայի համայնպատկերըԱլանիայի համայնպատկերը

Աշխարհագրություն
----------------

Ռիվիերայի սահմանները հարում են հարավից Միջերկրական ծովին, իսկ արևմուտքում` Էգեյան ծովին։ Ափագծի ընդհանուր երկարությունը կազմում է մոտ 1000 կիլոմետր։

Հարավում ափամերձ հատվածում է գտնվում Տավրոսյան լեռնահամակարգը։ Այստեղ յան փշատերև անտառներ, մարդկանց կողմից տնկված ձիթենիներ և ցիտրուսային մշակաբույսեր, ինչպես նաև արմավենիներ և բանանի պլանտացիաներ։ Ափաներձ հատվածները խիստ կտրտված են, առկա են բազմաթիվ լողափեր։ Ափամերձ բարձր լեռները հիմնականում ձնապատ են, տեղ- տեղ ափերը ժայռոտ են, տեղ- տեղ էլ առկա են խորունկ ծովածոցեր։ Տարվա մեջ մոտ 300 օրը արևոտ է։

Ռիվիերայի խոշոր քաղաքների և հանգստավայրերի ցանկը
------------------------------------------------

* Անթալիա
* Ալանիա
* Բելդիբի
* Բելեք
* Բոդրում
* Դալաման
* Դալյան
* Դատչա
* Դիդիմ
* Ֆեթհիյե
* Ֆինիկե
* Կալկան
* Կաշ
* Կեմեր
* Կուշադասը
* Քյոջեգիզ
* Մանավգատ
* Մարմարիս
* Սիդե

Հիմնական հանգստավայրերն են (արևմուտքից- արևելք)` Բոդրում, Մարմարիս, Դալաման, Ֆեթհիյե, Կեմեր, Անթալիա, Բելեք, Սիդե, Ալանիա։

Արտաքին հղումներ
----------------

* Side and Manavgat

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NKC: ge876172 |

 |

Ծանոթագրություններ
------------------

1. ↑  *Marc Dubin, Terry Richardson, Katie Parla, Tristan Rutherford, Kthryn Tomasetti, Martin Zatko* The Rough Guide to Turkey. — 7 edition. — New York, London, Delhi: Rough Guides, 2010. — 752 p. — ISBN 978-1848364844
2. ↑  "Number of arriving-departing foreigners and citizens, December 2011". Թուրքիայի պետական տուրիստական ծառայություն. Արխիվացված from the original on 2012 թ․ օգոստոսի 18. Retrieved 2012 թ․ օգոստոսի 12.
3. ↑  "Дайвинг в Турции есть". Сайт «Дайвинг в Турции». Արխիվացված from the original on 2012 թ․ օգոստոսի 18. Retrieved 2012 թ․ օգոստոսի 12.
4. ↑  "Paragliding in Turkey". Сайт enjoyturkey.com. Արխիվացված from the original on 2012 թ․ օգոստոսի 18. Retrieved 2012 թ․ օգոստոսի 12.
5. ↑  "River Rafting in Turkey". Сайт Turkey Travel Planner. Արխիվացված է the original 2012 թ․ օգոստոսի 18-ին. Retrieved 2012 թ․ օգոստոսի 12.

Տես նաև
-------

* Ռիվիերա
* Ղրիմի հարավային ափ
* Ֆրանսիական Ռիվիերա